Държавен вестник, бр. 19, 2016 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  19
(4) В управителния съвет могат да участват 
с право на съвещателен глас и представители 
на академичните среди и неправителствени 
организации по предложение на председателя 
на управителния съвет.
(5) Мандатът на управителния съвет е две 
години.
(6) Член на управителния съвет се осво­
бождава предсрочно:
1. по предложение на ръководителя на 
съответната административна структура;
2. при влязла в сила присъда за извършено 
умишлено престъпление от общ характер;
3. при трайна фактическа невъзможност 
да изпълнява задълженията си повече от 6 
месеца;
4. при напускане на административната 
структура, която представлява.
(7) При предсрочно освобождаване по 
ал. 6 или при смърт на член на управителния 
съвет на негово място се определя нов член 
по реда на ал. 2, който довършва мандата на 
този, чието място е освободено.
Чл. 8. Управителният съвет: 
1. обсъжда и приема годишен план за 
дейността на Института;
2. обсъжда и одобрява годишния отчет за 
изпълнението на дейността на Института;
3. предлага решения по въпроси, свързани с 
програмите за обучение и лекторските екипи 
на Института.
Чл. 9. (1) Управителният съвет се свиква на 
редовно заседание от председателя най-малко 
веднъж на шест месеца. Заседанията се свик­
ват от председателя на управителния съвет по 
инициатива на трима от членовете му или по 
предложение на изпълнителния директор на 
Института. Председателят на управителния 
съвет свиква извънредно заседание по ини­
циатива поне на трима от членовете му или 
по предложение на изпълнителния директор 
на Института. Уведомяването за извънредно 
заседание се извършва чрез писмена покана 
или по електронна поща до членовете на 
управителния съвет най-малко 10 дни преди 
датата на заседанието. Към поканата се при­
лага дневният ред за заседанието и евентуално 
постъпили по дневния ред писмени материали.
(2) Председателят на управителния съвет:
1. утвърждава проекта на дневен ред въз 
основа на предложенията на другите членове;
2. открива, ръководи и закрива заседанията 
на управителния съвет.
(3) Заседанията на управителния съвет са 
редовни, когато присъстват най-малко две 
трети от редовните му членове. Решенията се 
вземат с мнозинство от половината плюс един 
от редовните членове на управителния съвет.
(4) За заседанията на управителния съвет се 
води протокол, който се подписва от всички 
присъствали членове.
Раздел II
Изпълнителен директор
Чл. 10. (1) Изпълнителният директор е ор­
ган на изпълнителната власт, който провежда 
държавната политика в областта на професи­
оналната квалификация и преквалификация 
на служителите в държавната администрация.
(2) Изпълнителният директор ръководи и 
представлява Института пред български и чуж­
дестранни държавни органи, администрации, 
местна власт, юридически и физически лица.
(3) Изпълнителният директор на Инсти­
тута се назначава със заповед на министър-
председателя.
(4) При изпълнение на своите правомощия 
изпълнителният директор взаимодейства с 
дирекциите от специализираната администра­
ция на Министерския съвет, с министерствата 
и другите административни структури, със 
специализираните институти и центрове за 
обучение към министерствата, с висшите учи­
лища, с Националното сдружение на общините 
в Република България, с неправителствени 
организации, осъществява сътрудничество 
с български и международни институции и 
организации по въпроси, свързани с дейността 
на Института.
(5) Изпълнителният директор може да 
създава съвети като експертни консултативни 
звена за решаване на проблеми от неговата 
компетентност, както и работни групи за 
изпълнение на конкретни задачи. Съветите 
могат да включват преподаватели от висши 
училища, експерти от държавната админис­
трация, както и представители на неправи­
телствени организации, имащи отношение 
към дейността на Института.
Чл. 11. (1) Изпълнителният директор:
1. ръководи и отговаря за цялостната 
дейност на Института в съответствие с нор­
мативните актове на Република България и 
с този правилник;
2. утвърждава и контролира изпълнението 
на годишния план за дейността на Институ­
та, включително плана за изследователската, 
издателската и консултантската дейност; 
3. организира разработването и изпълне­
нието на програми за обучение;
4. одобрява проекта на бюджет на Инсти­
тута, както и отчета за изпълнението му;
5. в изпълнение на функциите му по чл. 2, 
ал. 2 съставя, изпълнява и отчита бюджета 
на Института;
6. сключва договори, свързани с дейността 
на Института;
7. утвърждава длъжностното разписание 
на Института;
8. назначава и освобождава държавните 
служители в Института;
9. сключва, изменя и прекратява трудовите 
договори с лицата, работещи в Института по 
трудово правоотношение;